Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 50

3. Az I. Melléklet 5. pontjával összhangban Magyarország pénzügyi hozzájárulása az Ötödik Keretprogramhoz és az Ötödik Euratom Keretprogramhoz rendes körülmények között változatlan marad a vonatkozó pénzügyi évre. A Bizottság, az egyes pénzügyi évekre (n) vonatkozó elszámolások lezárásakor, a bevételi és kiadási oldal meghatározásának keretén belül kiigazítja a Magyarország részvételére vonatkozó végelszámolást, figyelembe véve a pénzügyi év során bekövetkezett azon módosításokat, amelyeket az átutalások, törlések, áthozatalok, kötelezettség-megszűnések vagy kiegészítő, illetve módosító költségvetések okoztak. Ez a kiigazítás az n+1-ik évre esedékes második befizetés időpontjában történik meg. További kiigazításra minden évben sor kerül 2006 júliusáig. A Magyarország által teljesített befizetéseket a közösségi programokra kell jóváírni mint költségvetési bevételeket a megfelelő költségvetési fejezethez, az Európai Unió általános költségvetésének bevételi oldalán. A célelőirányzatok kezelésére az Európai Unió általános költségvetésére vonatkozó pénzügyi szabályozás érvényes.

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes